Niger (color)
Niger est color obscurissimus, cum lux desit vel omnino absorpta sit; albo opponitur. Niger est color caeli nocturni; etiam cum morte, luctu maloque saepe coniungitur. Nomen fere idem significans est ater. Stearns, scriptor botanicus, dicit "ater is pure black, without a trace of brown or blue" (ater/niger purus, sine vestigio fusci aut caerulei) et "niger, glistening black, perhaps a trifle rusty" (ater/niger nitidus, leviter fortasse rubiginosus). Alia vocabula propinqua sunt atratus, piceus, pullus, fuligineus, furvus, ac fuscus.

Homines cute obscuro saepe nigri vel nigricolores appellantur, quamquam cutis eorum varios colores inter nigrum et fuscum habere potest.

Notae

Nexus externi 

glossa-dictionary 
 glossa-dictionary 

Colores atri
Nihil